
Linnavara üleandmine Narva Linnavalitsuse Kultuuriosakonnalt 

Narva Linnavalitsuse Linnamajandusametile
1. Asjaolud ja menetluse käik

Narva Spordikool Energia taotleb tema bilansis oleva bussi IVECO DAILY võõrandamist, registreerimismärk 642MNR, inventari nr 155405-040-00, esmane registreerimine 29.06.2011, soetamisaeg 16.05.2016, odomeetri näit on 367 078 km, tehnoülevaatus kehtib kuni 08.2021, soetusmaksumus – 5 999,50 eurot, kulum 100%.

Vastavalt Romuexpert OÜ koostatud 10.06.2021 sõiduki tehnilise ülevaatuse aktile sobib buss kasutamiseks, kuid vajalik on kere remont ning mootori diagnostika ja remont. Seda tüüpi sõiduki turuväärtus on täna alates 6 200,00 eurost, remondikulud on 2 200–3 100 eurot.

Tehti ettepanek soovitada Narva Spordikoolil Energia võõrandada tema bilansis olev linnavara – buss IVECO DAILY, registreerimismärk 642MNR avaliku enampakkumise korras alghinnaga 4000 eurot.
Narva Linnavalitsuse linnavarakomisjoni 16.08.2021. a koosolekul (protokoll nr 11, punkt 9) Narva Spordikooli Energia taotlus rahuldati ning otsustati buss vastavalt kehtivale linnavara võõrandamise korrale. Narva Linnavolikogu 09.06.2005. a määruse nr 18 „Linnavara võõrandamise kord“ § 11 alusel on linnavara võõrandamise korraldaja Narva Linnavalitsuse Linnamajandusamet. Korraldusega annab Narva Linnavalitsuse Kultuuriosakond linnavara Narva Linnavalitsuse Linnamajandusametile üle, kes korraldab vara võõrandamist.
2. Õiguslikud alused

Narva Linnavolikogu 21.06.2005. a määrusega nr 20 kehtestatud „Linnavara eeskirja” § 24 kohaselt otsuse linnavara üleandmise kohta ühelt struktuuriüksuselt või linnaasutuselt teisele võtab vastu linnavalitsus.
3. Otsus

Anda Narva Linnavalitsuse Kultuuriosakonnalt Narva Linnavalitsuse Linnamajandusametile üle buss IVECO DAILY 50C17V EEV, registreerimismärk 642MNR, inventari nr 155405-040-00, esmane registreerimine 29.06.2011, soetamisaeg 16.05.2016, soetusmaksumus – 5 999,50 eurot, kulum 100%.
4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

